Public procurement notice: Contract Notice
Published: 2023-10-24
Buyer: ΥΠΟΥΡΓΕΙΟ ΑΝΑΠΤΥΞΗΣ - ΓΕΝΙΚΗ ΓΡΑΜΜΑΤΕΙΑ ΕΡΕΥΝΑΣ ΚΑΙ ΚΑΙΝΟΤΟΜΙΑΣ / ΔΙΕΥΘΥΝΣΗ ΥΠΟΣΤΗΡΙΞΗΣ ΔΡΑΣΕΩΝ ΕΡΕΥΝΑΣ ΚΑΙ ΚΑΙΝΟΤΟΜΙΑΣ / ΤΜΗΜΑ ΚΑΙΝΟΤΟΜΙΑΣ ΚΑΙ ΕΠΙΧΕΙΡΗΜΑΤΙΚΟΤΗΤΑΣ
Country: GR
Contract type: Services
Procedure: Restricted procedure
CPV classification: 48000000 | 72000000 | 72222300: Information technology services | 72262000: Software development services
Estimated value: 49153500 EUR
Submission deadline: 2023-11-20
Award criteria: The most economic tender

Technical requirements: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ  ΠΡΟΕΠΙΛΟΓΗΣ ΥΠΟΨΗΦΙΩΝ  ΣΤΟ ΠΛΑΙΣΙΟ ΤΗΣ Α’ ΦΑΣΗΣ ΔΙΕΘΝΟΥΣ, ΗΛΕΚΤΡΟΝΙΚΟΥ, ΚΛΕΙΣΤΟΥ ΔΙΑΓΩΝΙΣΜΟΥ  ΓΙΑ ΤΗΝ ΑΝΑΔΕΙΞΗ ΑΝΑΔΟΧΟΥ ΤΟΥ ΕΡΓΟΥ «THORAX – Εξελίξιμο Ολιστικό Υβριδι
Το έργο με τίτλο: «ΤΗ2ORAX – Εξελίξιμο Ολιστικό Υβριδικό Επιχειρησιακό Αυτόνομο Σύστημα», (εφεξής Έργο) έχει αντικείμενο τη βελτίωση των επιχειρησιακών διαδικασιών στους τομείς της ασφάλειας, της άμυνας και της διαχείρισης κρίσεων μέσω της ενσωμάτωσης σύγχρονων πληροφοριακών συστημάτων για τη δημιουργία ενός ολοκληρωμένου συστήματος πληροφόρησης «επόμενης γενιάς» (Trellis Holistic & Hybrid Operational Ruggedized Autonomous eXemplary system), βασισμένο σε τεχνολογίες τεχνητής νοημοσύνης & Machine-to-Machine Learning.
Άντληση δεδομένων από όλη την Επικράτεια και εκτέλεση των ζητούμενων υπηρεσιών και προμηθειών στην Αττική
Η υλοποίηση του Έργου θα πραγματοποιηθεί μέσω της εγκατάστασης ενός συνόλου επιμέρους πληροφοριακών υποσυστημάτων, τα οποία, αντλώντας δεδομένα από διαφορετικές πηγές, θα παράγουν σύνθετες πληροφορίες μέσω της επεξεργασίας πρωτογενών στοιχείων, αφού προηγουμένως αξιολογήσουν τα στοιχεία αυτά ως προς τη βασιμότητα, τη σπουδαιότητα και τον χαρακτήρα τους. Οι παραγόμενες πληροφορίες θα αποτυπώνονται οπτικοποιημένες σε μία ενιαία πλατφόρμα του νέου Ολοκληρωμένου Πληροφοριακού Συστήματος του Έργου, με σκοπό να παρέχουν τη δυνατότητα σύγχρονης επίγνωσης της κατάστασης σε μία δεδομένη χρονική στιγμή προς τον λήπτη της απόφασης για την αντιμετώπιση ενός συμβάντος που λαμβάνει χώρα στην ελληνική επικράτεια.
Η αξιολόγηση, κατηγοριοποίηση, παραμετροποίηση και ενοποίηση των πρωτογενών δεδομένων καθίσταται δυνατή μέσω της αυτονομίας των πληροφοριακών υποσυστημάτων, που παρέχεται από τα πλέον σύγχρονα εργαλεία της τεχνικής νοημοσύνης (artificial intelligence), της μηχανικής μάθησης (machine learning) και της επαυξημένης πραγματικότητας (augmented reality). Το σύστημα θα συνθέτει διαφορετικούς τύπους και μορφές συνεργατικών δεδομένων σε ένα ενιαίο περιβάλλον, θα απεικονίζει τα δεδομένα αυτά σε χάρτες, θα τα επεξεργάζεται από κατάλληλους αλγόριθμους για τον αυτόματο/ημιαυτόματο συσχετισμό τους με τα υπόλοιπα επίπεδα πληροφοριών (Διευκρινισμένη Εικόνα Αέρος/Επιφανείας/Εδάφους, Δεδομένων Τηλεπισκόπησης, Αισθητήρες κλπ) και θα παρέχει σχετικές πληροφορίες σε εμπλεκόμενους φορείς, διευκολύνοντας τη συνεργασία στρατιωτικών και πολιτικών δομών τόσο σε επίπεδο επιχειρήσεων όσο και σε επίπεδο λήψης αποφάσεων, όταν αυτό απαιτείται.  Το σύστημα θα είναι σχεδιασμένο ώστε να ανταποκρίνεται στις ανάγκες ποικίλου φάσματος τελικών χρηστών σε μακροπρόθεσμη βάση.
Το Έργο αποσκοπεί στη βελτίωση του μηχανισμού διαχείρισης απειλών και κινδύνων στους τομείς της ασφάλειας και της άμυνας, συνεισφέροντας ταυτόχρονα, με αποστολή δεδομένων, ενεργά στις δράσεις του Εθνικού Μηχανισμού Διαχείρισης Κρίσεων και Αντιμετώπισης Κινδύνων (Nat-CHAMM).
Ο αριθμος των υποψηφίων που θα προεπιλεγούν ανέρχεται σε πέντε (5). Στην περίπτωση που ο αριθμός υποψηφίων που ικανοποιούν τα κριτήρια επιλογής είναι μικρότερος από́ πέντε, η αναθέτουσα αρχή μπορεί να συνεχίζει τη διαδικασία, καλώντας τους υποψήφιους που διαθέτουν τις απαιτούμενες ικανότητες, σύμφωνα με το άρθρο 84 του Ν.4412/2016.
Μετά τη διαδικασία ελέγχου πλήρωσης των κριτήριων επιλογής, σύμφωνα με τα αναφερόμενα στην παρούσα και εφόσον ο αριθμός των υποψηφίων που τα πληρούν υπερβαίνει τους πέντε (5), οι υποψήφιοι κατατάσσονται σε φθίνουσα σειρά βάσει του συνολικού αριθμού των επιπλέον του ενός έργων που έχουν υλοποιήσει επιτυχώς, σύμφωνα με τις περιπτώσεις Α.2 έως Α.5 της παραγράφου 2.2.6 τηςΠρόσκλησης, προκειμένου να επιλεγούν τελικά οι 5 πρώτοι σε σειρά κατάταξης υποψήφιοι.
Επισημαίνεται ότι οι υποψήφιοι θα πρέπει να δηλώσουν στό ΕΕΕΣ τους επί ποινή αποκλεισμού, τον ακριβή αριθμό των έργων που έχουν υλοποιήσει προκειμένου να γίνει η κατάταξη, κατά τα παραπάνω.
Σε περίπτωση ένωσης οικονομικών φορέων λαμβάνεται υπόψη ο συνολικός προϋπολογισμός των έργων που έχουν υλοποιηθεί από τα μέλη ένωσης.
Σε περίπτωση στήριξης στην ικανότητα τρίτων για την πλήρωση των ως άνω κριτηρίων ποιοτικής επιλογής, τα έργα που έχουν υλοποιηθεί από τον/ -ους  παρέχοντα/-ες τη σχετική εμπειρία φορέα/-είς, υπολογίζονται στο συνολικό αριθμό των έργων, προκειμένου να γίνει η κατάταξη κατά τα παραπάνω
Υφίσταται δικαίωμα προαίρεσης το οποίο αφορά σε παροχή υπηρεσιών συντήρησης της ψηφιακής πλατφόρμας του Έργου, μετά τη λήξη της περιόδου εγγύησης και καλής λειτουργίας των τριών (3) ετών, για μέγιστη διάρκεια δύο (2) ετών, ως ακολούθως:
-	Μονοετής συντήρηση, συνολικής αξίας εννέα εκατομμυρίων εννιακοσίων πενήντα έξι χιλιάδων ευρώ (9.956.000.00 €), πλέον ΦΠΑ δύο εκατομμυρίων τριακοσίων ογδόντα εννέα χιλιάδων τετρακοσίων σαράντα ευρώ (2.389.440,00 €), ήτοι συνολικά δώδεκα εκατομμυρίων τριακοσίων σαράντα πέντε χιλιάδων τετρακοσίων σαράντα ευρώ (12.345.440,00 €)
-	διετής συντήρηση, συνολικής αξίας δεκαενννέα εκατομμυρίων εννιακοσίων χιλιάδων ευρώ (19.900.000,00 €), πλέον ΦΠΑ τεσσάρων εκατομμυρίων επτακοσίων εβδομήντα έξι χιλιάδων ευρώ (4.776.000,00 €), ήτοι συνολικά εικοσιτεσσάρων εκατομμυρίων εξακοσίων εβδομήντα έξι χιλιάδων ευρώ (24.676.000,00 €).
Ταμείο Ανάκαμψης και Ανθεκτικότητας (μόνο για την εκτιμώμενη αξία της σύμβασης και όχι για το δικαίωμα προαίρεσης)

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώαή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιώνανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση σύμβαση. Στην περίπτωση ένωσης οικονομικών φορέων η παραπάνω απαίτηση θα πρέπει να καλύπτεται αθροιστικά από τα μέλη της ένωσης.

Award value: 49153500